text: श्रीदेवी की बेटी जाह्नवी कपूर बॉलिवुड में डेब्यू करने जा रही हैं और ईशान खट्टर के साथ बहुत जल्द अपनी फिल्म धड़क से एंट्री मारने जा रही हैं। पिछले दिनों इस फिल्म के पोस्टर को लेकर काफी चर्चा रही थी, जिसमें जाह्नवी को ईशान रंग लगाते दिख रहे हैं। फिल्म का एक और नया पोस्टर सामने आ चुका है। फिल्म के प्रड्यूसर करण जौहर ने इस फिल्म का एक नया पोस्टर अपने सोशल साइट पर शेयर किया है, जिसमें जाह्नवी और ईशान दोनों के बीच की मजबूत केमिस्ट्री साफ नजऱ आ रही है। दोनों इस पोस्टर में काफी जंच रहे हैं। ग्रीन कलर की ड्रेस में जाह्नवी काफी खूबसूरत लग रही हैं और ईशान के कंधे पर उन्होंने अपना सिर टिका रखा है।